Ego Odo, dux Burgundię, notum fieri volo tam futuris quam presentibus quod nobilis vir Symon de Ruppeforti, et Beatrix, uxor ejus, dederunt Deo et ecclesię Quinciacensi in perpetuam helemosinam, intuitu pietatis, et pro remedio animarum suarum, duos modios annonę ad mensuram Castellionis, medietatem frumenti et medietatem avene, quos eidem Symoni fratres Quinciaci annuatim persolvebant, pro medietate totius finagii de Marchanges, et pro quibusdam aliis terris, pratis, in predicto finagio, ad proprietatem predicti Symonis pertinentibus, qui videlicet Symon ut supradicta uxor ipsius et heredes ipsorum prefatam helemosinam tenentur contra omnes homines in omnibus garentire. Fratres vero Quinciacences dederunt sepedictis Symoni et uxori ejus de bonis suis ducentas et viginti libras . . . . . . . . . . . . . . . . . . . . . . . . . . . . . . Predictus vero Symon et heredes ipsius tenentur me et heredes meos super hoc indempnes ab omni gravamine custodire. Quod ut ratum et inconcussum permaneat, sigilli mei munimine presentem cartam roboravi. Actum anno gracie M°CC°XVI°.